มอเตอร์ เอ็กซ์โป 2022 คึก! ยอดจองรถยนต์ 7 วัน ทะลุ 1.3 หมื่นคัน
งาน Motor Expo 20022 สุดคึกคัก! ยอดจองรถยนต์ 7 วัน ทะลุ 13,000 คัน ผู้เข้าชมเกิน 7 แสนคน ลุ้นอีก 3 วัน 10-12 ธ.ค.65 ยอดจองในงานโตเข้าเป้า รถ SUV ได้รับความนิยมสูงสุด ตามด้วยรถเก๋ง-กระบะ ส่วนรถ EV ได้รับความสนใจอย่างมาก
งาน Motor Expo 20022 สุดคึกคัก! ยอดจองรถยนต์ 7 วัน ทะลุ 13,000 คัน ผู้เข้าชมเกิน 7 แสนคน
8 ธ.ค. 2565

นายขวัญชัย ปภัสร์พงษ์ ประธานจัดงาน “มหกรรมยานยนต์ ครั้งที่ 39” หรือ งานมอเตอร์เอ็กซ์โป 2022  เปิดเผยว่า “ขณะนี้ผ่านครึ่งทางการจัดงานแล้วพบว่ายอดจองรถยนต์ในงานผ่านกิจกรรม ซื้อรถ ชิงรถสูงกว่าปีก่อนประมาณ 15-20% โดยรถกิจกรรมกลางแจ้ง (SUV)ได้รับความนิยมสูงสุด ตามด้วยรถเก๋ง และกระบะ ส่วนรถพลังงานทางเลือก อย่างรถยนต์ไฟฟ้า (EV) หลายแบรนด์ได้รับความสนใจจากผู้ชมอย่างมาก ขณะที่ยอดจองรถจักรยานยนต์กลับมาเพิ่มขึ้นตามที่คาดไว้ก่อนหน้า”
โดยสรุปยอดจองรถยนต์ในงาน ตั้งแต่วันที่ 30 พฤศจิกายน 2565 ซึ่งเป็นวันสำหรับสื่อมวลชน และแขกรับเชิญ ถึงวันที่ 6 ธันวาคม 2565 (ครึ่งทางการจัดงาน) จำนวนรวม 13,521 คัน ส่วนรถจักรยานยนต์ มียอดจองรวม 2,650 คัน ยอดผู้ชมงานจำนวน 748,021 คน และมีผู้ชมผ่าน MOTOR EXPO ONLINE PLATFORM แล้วกว่า 98,347 คน
สำหรับผู้ชมผ่าน MOTOR EXPO ONLINE PLATFORM นอกจากจะได้ชมรีวิวรถที่จัดแสดงในงานทุกแบรนด์แล้วหากจองรถยนต์ผ่านช่องทางนี้ จะได้รับสิทธิ์ร่วมกิจกรรม ซื้อรถชิง NEW MG ZS EV รุ่น X มูลค่า 1,269,000 บาท จำนวน 1 รางวัล เช่นเดียวกับผู้จองรถในงาน
“หลังจากนี้จะมีวันหยุดอีก 3 วัน ระหว่างวันที่ 10-12 ธันวาคม 2565 ซึ่งตามสถิติที่ผ่านมาจะมีการซื้อขายรถในงานมากกว่าวันธรรมดา ดังนั้น จึงคาดว่ายอดจองรถในงานจะเติบโต ตามที่ตั้งเป้าหมายไว้” สำหรับการจัดงาน Motor Expo 20022 ได้จัดตั้งแต่วันที่ 1-12 ธ.ค.65